
Φωτογραφική γνωριμία της Τσεχίας 
όπως την αποτύπωσαν τα μέλη της Κοινο_Τοπίας
Η Εταιρεία Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr διοργανώνει βραδιά προβολής φωτογραφιών από την επίσκεψή της στην Τσεχία που πραγματοποιήθηκε τον Ιούλιο του 2018. Η προβολή θα γίνει την Τετάρτη 17 Οκτωβρίου 2018 στον πολυχώρο της Κοινο_Τοπίας, Μαιζώνος 139 και Παντανάσσης 4ος όροφος, απέναντι από το Δημαρχιακό Μέγαρο στις 9μμ

Θα προβληθούν 500 περίπου φωτογραφίες που επελέγησαν από τη Βάσω Μαρτίνη η οποία θα επιμεληθεί και την παρουσίαση. Με φωτογραφίες τους συμμετέχουν στην προβολή: Ανδρέας Σπηλιώτης, Άντα Μισιχρόνη, Βάσω Μαρτίνη, Δημήτρης Φάκος, Ειρήνη Τζόλα, Μαρία Γιώτη, Τάσος Αθανασόπουλος, Χριστίνα Μαυροπούλου, Χρύσα Προύσαλη. 
Οι φωτογραφίες θα είναι ενδεικτικές από τους τόπους της πολιτιστικής–ιστορικής–ψυχαγωγικής επίσκεψή στην Τσεχία και συγκεκριμένα από την Πράγα την πρωτεύουσα της Τσεχίας θα δούμε στην Παλιά πόλη την μπαρόκ Εκκλησία του Αγ. Νικολάου, το Μέγαρο της Πέτρινης καμπάνας και το ροκοκό Ανάκτορο Γκολτς-Κίνσκι, το παλιό Δημαρχείο (1338) και τον πύργο του (1346) με το ρολόι των 12 αποστόλων, την οδό Καρόλου, την Εβραϊκή συνοικία με την Παλιά και Νέα Συναγωγή, τη Μονή της Αγίας Αγνής και το Εβραϊκό Κοιμητήριο, το κάστρο της Πράγας με τον καθεδρικό ναό του Αγίου Βίτου, το Βασιλικό Ανάκτορο, τη Μονή του Αγίου Γεωργίου, το Ανάκτορο Στέρνμπεργκ, το προσκύνημα Λορέτο, το Μοναστήρι Στράχοβ, στο Μικρό Μέρος το Ανάκτορο και τον κήπο Βάλενσταιν, την εκκλησία του Αγ. Νικολάου των αρχιτεκτόνων Ιγκνάτς Ντίεντσενχοφερ και τέλος το πιο γνωστό σημείο της πόλης τη Γέφυρα του Καρόλου, στη Νέα Πόλη τις πλατείες Βέντσεσλας και Καρόλου, το Εθνικό Θέατρο, στο Μπρνό τις καλοδιατηρημένες πλατείες με τον υπέροχο Καθεδρικό Ναό των Αγίων Πέτρου και Παύλου, καθώς και την εκκλησία των Καπουτσίνων, ενώ λίγο πιο έξω από το Μπρνο υπάρχει το πολύ γνωστό πεδίο Μάχης του Άουστερλιτς όπου ο Ναπολέων νίκησε τα συμμαχικά στρατεύματα της Ρωσίας και Αυστρίας το Κάρλοβι Βάρι διάσημο για τις ιαματικές πηγές του που από τον 14ο αιώνα ονομάστηκε «Βασιλική Πόλη» απ΄ τον αυτοκράτορα Κάρολο τον 4ο, στη Δρέσδη την Όπερα της Σαξονίας, το μπαρόκ Τσβίνγκερ, το περίφημο Φίρστεντσουγκ (παρέλαση δουκών), τη γιγαντιαία εκκλησία Φράουενκιρχε, το μπαρόκ Καθεδρικό Ναό (Χόφκιρχε), το νεοαναγεννησιακό Δημαρχείο, το Τσέσκι Κρούμλοβ όπου ο πλούτος των μνημείων του έκαναν την Unesco να το συμπεριλάβει στον κατάλογο των μνημείων της Παγκόσμιας Πολιτιστικής Κληρονομιάς. 
Η βραδιά προβολής που είναι ελεύθερη για το κοινό γίνεται για να θυμηθούν και να ανταλλάξουν φωτογραφίες όσοι ήταν παρόντες αλλά και να γνωρίσουν τα μέρη όσοι δε μπόρεσαν να συμμετάσχουν σ’ αυτήν.

